Պոնտուազ

**Պոնտուազ** (), քաղաք և համայնք Ֆրանսիայի Իլ դը Ֆրանս երկրամասում. Վալ դ՛Ուազ դեպարտամենտի պաշտոնական վարչական կենտրոնը (դե ֆակտո վարչական կենտրոնը հարևան *Սերժի* քաղաքն է)։ Գտնվում է Փարիզից 29 կիլոմետր դեպի հյուսիս-արևմուտք, Սերժիից 4 կիլոմետր դեպի հյուսիս-արևելք։ 2011 թվականի տվյալներով բնակչության թվաքանակը եղել է 29.885:

## Պատմություն
Պոնտուազը հիմնադրվել է դեռևս հինհռոմեական ժամանակներում (լատինական անվանումը՝ *Պոնտիսարա* - *Pontisara*), եղել է հին ֆրանսիական Վիքսեն թագավորության մայրաքաղաքը։ Այստեղով է անցել Հուլիոս Կեսարի կառուցած ճանապարհը, որն իրար է կապել Լուտեցիան (ներկայիս Փարիզը) և Ռոտոմագուսը (Ռուանը)։ Այդ ճանապարհը պահպանվել է և Փարիզն ու Ռուանը միմյանց կապող ավտոմայրուղու մի հատվածն է դարձել։ Հին հռոմեացիները Պոնտիսերայի մոտ՝ Ուազ գետի վրա կախված ժայռոտ սարի լանջին նաև բերդ էին կառուցել։

Ավելի քան երկու հազար տարվա պատմություն ունեցող Պոնտուազում պահպանվել են բազմաթիվ պատմամշակութային կառույցներ՝ միջնադարյան վանքեր, դղյակներ, եկեղեցիներ, թանգարաններ։ Քաղաքը հայտնի է նաև որպես միջնադարյան նշանավոր ալքիմիկոս Նիկոլյա Ֆլամելի ծննդավայր ու գործունեության ասպարեզ։ Բացի այդ, 19-րդ դարի վերջերին և 20-րդ հարյուրամյակի սկզբներին Պոնտուազը դարձել էր իմպրեսիոնիստական շարժման կարևոր կենտրոն, որտեղ ապրել ու իրենց բարձրարժեք բնանկարներն են ստեղծել նշանավոր այնպիսի նկարիչներ, ինչպես Կամիլ Պիսարոն, որը տասնյոթ տարի ապրել ու ստեղծագործել է Պոնտուազում, Վան Գոգը (*Auvers-sur-Oise*), Պոլ Սեզանը, Պոլ Գոգենը, Շառլ-Ֆրանսուա Դոբինյին, Գյուստավ Կայբոտը, Գյուստավ Լուազոն և այլք։ 2006 թվականին Պոնտուազը հռչակվել է «*Արվեստի ու պատմության քաղաք*»։ 

20-րդ դարի վերջերին և 21-րդի առաջին տասնամյակում Պոնտուազը հայտնի էր նաև որպես հանցավորության բարձր մակարդակ ունեցող բնակավայր (հազար բնակչի հաշվով գրանցվել է 137,62 հանցանք)։ 2008 թվականի տվյալներով հանցագործությունների թիվը նկատելիորեն նվազել է, հասել 99,87-ի, բայց դա նույնպես բարձր ցուցանիշ է համարվում։ Քաղաքային իշխանությունները շարունակում են ջանքեր գործադրել հանցավորության մակարդակն ավելի նվազեցնելու համար։

## Տնտեսություն
2010 թվականի տվյալներով համայնքի աշխատունակ տարիքի 20.502 մարդկանցից (15-64 տարեկան) 15.153-ը տնտեսապես ակտիվ էին (ակտիվության ցուցանիշը կազմել է 73,9 տոկոս՝ 1999 թվականի 73%-ի դիմաց)։ Տնտեսապես ոչ ակտիվ 5.349 անձանցից 2467-ը սովորողներ էին, 1149-ը՝ թոշակառուներ, 1733-ը չէին աշխատում այլ պատճառներով։

2010 թվականին համայնքում հաշվվում էր 11.975 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 18.804 եվրո։

## Կլիմա

## Անվանի պոնտուազցիներ
Ժան-Էրիկ Վեռն, Ֆորմուլա 1-ի ավտոմրցարշավորդ

Բարբարա Ակարի (Մարիա Երանելի), «բոկոտն կարմելիտուհիներ» ուխտի քույր, որը սրբադասվել է կաթոլիկ եկեղեցու կողմից

Նիկոլյա Ֆլամել, ալքիմիկոս

Ժակ Վալլե, աստղագետ, ուֆոլոգ, գրող

## Պատկերասրահ


Pontoise (95), musée Tavet-Delacour, hôtel de 1477-83, 4 rue Lemercier (an. préfecture, anc. tribunal).jpg|Տավե-Դելակուր թանգարանը (նախկին հյուրանոց՝ կառուցված 1477-1483 թթ.)
Pontoise (95), église Notre-Dame, façade ouest (2).jpg|Աստվածամոր եկեղեցին
Pontoise (95), ancien hôpital Saint-Jacques, construite à partir de 1378, 102 rue Pierre-Butin.jpg|Սեն Ժակ հիվանդանոցը՝ կառուցված 1378 թ.
Pontoise (95), lotissement Les Maisons-Rouges, avenue d'Épineuil.jpg|Տեսարան քաղաքից
Pontoise (95), Hôtel de ville (ancien couvent des Cordeliers), cloître.jpg|Հյուրանոցը
Pontoise (95), rue de l'Hôtel-dieu et rempart est.jpg|Տեսարան քաղաքից
Pontoise (95), château de Marcouville, façade nord sur le parc.jpg|Մարկովիլ դղյակի ճակտոնը
Pontoise (95), remparts nord, bd Jean-Jaurès (2).jpg|Միջնադարյան պարիսպ
Pont sur l'Oise.JPG|Երկաթուղային կամուրջ Ուազ գետի վրա
Pontoise (95), place des Moineaux.jpg|Տեսարան քաղաքից
La Rue de Gisors à Pontoise (1868) - Camille Pissarro (Belvedere, Vienna).jpg|Պոնտուազը Կամիլ Պիսարոյի նկարներից մեկում
Remparts de Pontoise - lever soleil1.jpg|
Pontoise (95), dérivation de la Viosne près de la rue de Rouen, anciens lavoirs privatifs.jpg|


## Քույր քաղաքներ

## Ծանոթագրություններ

## Արտաքին հղումներ
* Պոնտուազի զբոսաշրջային բյուրոյի կայքէջը
* Розташування муніципалітету Понтуаз на мапі Франції та сусідні муніципалітети]

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ